Diari Oficial de la Generalitat Valenciana


Sumari del DOGV 5625, del 24-10-2007 (2007/12195)

RESOLUCIÓ de 3 d'octubre de 2007, del director general d'Ordenació i Centres Docents, per la qual s'amplia el termini de presentació de justificacions de les ajudes econòmiques per a les corporacions locals que mantenen conservatoris de música de Grau Elemental i/o Mitjà i per a les entitats sense ànim de lucre que mantenen centres autoritzats d'ensenyances musicals de Grau Elemental i/o Mitjà durant l'exercici 2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5625

Data del DOGV
:   24-10-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/12644


Data del document
:   03-10-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * música
    * administració local
    * suport econòmic
    * societat sense fins de lucre
    * centre d'ensenyament
    * educació artística
    * ajuda pública

RESOLUCIÓ de 3 d'octubre de 2007, del director general d'Ordenació i Centres Docents, per la qual s'amplia el termini de presentació de justificacions de les ajudes econòmiques per a les corporacions locals que mantenen conservatoris de música de Grau Elemental i/o Mitjà i per a les entitats sense ànim de lucre que mantenen centres autoritzats d'ensenyances musicals de Grau Elemental i/o Mitjà durant l'exercici 2007. [2007/12677]  
Per Orde de 14 de desembre de 2006, (DOCV núm. 5.419, de 2 de gener de la conselleria de Cultura, Educació i Esport), es van convocar ajudes econòmiques per a les corporacions locals que mantenen conservatoris de música de Grau Elemental i/o Mitjà i per a les entitats sense ànim de lucre que mantenen centres autoritzats d'ensenyances musicals de Grau Elemental i/o Mitjà durant l'exercici 2007, tot establint-se, en l'apartat 2 de la base 11, que el termini màxim per a justificar la subvenció concedida finalitzaria el 17 de setembre de 2007.  
Per Resolució de 4 de setembre de 2007, del director general d'Ordenació i Centres Docents, es va ampliar el termini de presentació de justificació de les dites ajudes econòmiques fins al 4 d'octubre de 2007.  
No obstant, esta direcció general, a la vista de les peticions formulades pels beneficiaris d'una nova ampliació del termini de presentació de documents de justificació i en la mesura que no perjudica tercers, d'acord amb l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE, 27 de novembre de 1992), considera aconsellable l'ampliació del termini mencionat.  
Per tot això, i conformement amb la disposició final primera de l'Orde de 14 de desembre de 2006, per la qual s'autoritza esta Direcció General per a l'ampliació dels terminis de presentació de les justificacions de les subvencions, resolc:  
Únic  
S'amplia, fins al 4 d'octubre de 2007, el termini de què disposen els beneficiaris de les subvencions concedides en la dita convocatòria a fi de presentar les justificacions en la forma establida en la base 11, apartat 2, de l'Orde de 14 de desembre de 2006.  
La present resolució entrarà en vigor el mateix dia de la seua publicació en el Diari Oficial de la Comunitat Valenciana, però produirà efectes des de l'endemà de la finalització del termini de presentació de justificacions establit en la mencionada orde de convocatòria.  
València, 3 d'octubre de 2007.- El director general d'Ordenació i Centres Docents: Josep Vicent Felip i Monlleó.